### **บริษัท ไทย แคปปิตอล คอร์ปอเรชั่น จำกัด (มหาชน) และบริษัทย่อย**

### **หมายเหตุประกอบข้อมูลทางการเงินระหว่างกาล**

### **สำหรับงวดสามเดือนและหกเดือนสิ้นสุดวันที่ 30 มิถุนายน 2568** “ยังไม่ได้ตรวจสอบ”

1. **ข้อมูลทั่วไป**

บริษัท ไทย แคปปิตอล คอร์ปอเรชั่น จำกัด (มหาชน) (“บริษัท”) เป็นนิติบุคคลจัดตั้งขึ้นในประเทศไทย

สำนักงานจดทะเบียน ตั้งอยู่เลขที่ 87/2 อาคารซีอาร์ซีทาวเวอร์ ชั้น 45 ออลซีซั่นส์เพลส ถนนวิทยุ แขวงลุมพินี เขตปทุมวัน กรุงเทพมหานคร

บริษัทจดทะเบียนหลักทรัพย์ในตลาดหลักทรัพย์แห่งประเทศไทย เมื่อวันที่ 29 เมษายน 2534

บริษัทและบริษัทย่อย (“กลุ่มบริษัท”) ดำเนินธุรกิจหลัก 3 กลุ่มธุรกิจ ดังนี้

* จำหน่ายถ่านหิน
* พัฒนาอสังหาริมทรัพย์
* บริหารสินทรัพย์

บริษัท บริหารสินทรัพย์ ทีซีซี จำกัด (บริษัทย่อย) ดำเนินธุรกิจหลักเกี่ยวกับการประกอบกิจการบริหารสินทรัพย์จากการรับซื้อหรือโอนสินทรัพย์ด้อยคุณภาพจากสถาบันการเงินเพื่อเรียกเก็บและติดตามหนี้สินจากการปรับโครงสร้างหนี้ของลูกหนี้ให้เกิดประโยชน์สูงสุด โดยบริษัทย่อยได้รับอนุมัติจากธนาคารแห่งประเทศไทยเมื่อวันที่ 7 กุมภาพันธ์ 2560 จดทะเบียนเป็นบริษัทบริหารสินทรัพย์ตามกฎกระทรวง (พ.ศ. 2541) ออกตามความในพระราชกำหนดบริษัทบริหารสินทรัพย์ พ.ศ. 2541

ข้อมูลทางการเงินระหว่างกาลได้รับการอนุมัติให้ออกโดยคณะกรรมการบริษัท เมื่อวันที่ 14 สิงหาคม 2568

1. **เกณฑ์การจัดทำข้อมูลทางการเงินระหว่างกาล**

ข้อมูลทางการเงินระหว่างกาลจัดทำขึ้นตามมาตรฐานการบัญชี ฉบับที่ 34 เรื่อง “การรายงานทางการเงินระหว่างกาล” รวมถึงแนวปฏิบัติทางการบัญชีประกาศใช้โดยสภาวิชาชีพบัญชีในพระบรมราชูปถัมภ์ (“สภาวิชาชีพบัญชี”) และกฎระเบียบและประกาศคณะกรรมการกำกับหลักทรัพย์และตลาดหลักทรัพย์ว่าด้วยการจัดทำและนำเสนอรายงานทางการเงิน กลุ่มบริษัทเลือกนำเสนอข้อมูลทางการเงินระหว่างกาลแบบย่อ **และกลุ่มบริษัทแสดงรายการในงบฐานะการเงิน**งบกำไรขาดทุน งบกำไรขาดทุนเบ็ดเสร็จอื่น งบเปลี่ยนแปลงส่วนของเจ้าของและงบกระแสเงินสดในรูปแบบเดียวกับงบการเงินประจำปี

ข้อมูลทางการเงินระหว่างกาลไม่ได้รวมข้อมูลทางการเงินทั้งหมดตามข้อกำหนดสำหรับงบการเงินประจำปีแต่เน้นการให้ข้อมูลเกี่ยวกับกิจกรรม เหตุการณ์และสถานการณ์ใหม่ เพื่อไม่ให้ซ้ำซ้อนกับข้อมูลที่ได้เคยนำเสนอรายงานไปแล้ว ดังนั้น การอ่านข้อมูลทางการเงินระหว่างกาลจึงควรอ่านควบคู่กับงบการเงินประจำปีล่าสุด

ข้อมูลทางการเงินระหว่างกาลฉบับภาษาไทยจัดทำและแสดงหน่วยเงินตราเป็นสกุลเงินบาทซึ่งเป็นสกุลเงินใช้ในการดำเนินงานของกลุ่มบริษัทและนำเสนอเพื่อวัตถุประสงค์ของการรายงานเพื่อใช้ในประเทศไทยเป็นทางการตามกฎหมายและข้อมูลทางการเงินระหว่างกาลฉบับภาษาอังกฤษแปลจากข้อมูลทางการเงินระหว่างกาลฉบับภาษาไทย

การจัดทำข้อมูลทางการเงินระหว่างกาล ผู้บริหารต้องใช้ดุลยพินิจประมาณการและข้อสมมติฐานหลายประการ ซึ่งมีผลกระทบต่อการปฏิบัติตามนโยบายการบัญชีของกลุ่มบริษัทและการรายงานจำนวนเงินเกี่ยวกับสินทรัพย์ หนี้สิน รายได้ และค่าใช้จ่าย ประมาณการและข้อสมมติฐานมาจากประสบการณ์ในอดีตและปัจจัยต่าง ๆ ผู้บริหารมีความเชื่อมั่นอย่างสมเหตุสมผลภายใต้สภาวการณ์แวดล้อมนั้นซึ่งไม่อาจอาศัยข้อมูลจากแหล่งอื่นและนำไปสู่การตัดสินใจเกี่ยวกับการกำหนดจำนวนสินทรัพย์และหนี้สินนั้น ๆ ดังนั้น ผลเกิดขึ้นจริงจากการตั้งข้อสมมติฐานต่อมูลค่าตามบัญชีของสินทรัพย์และหนี้สินอาจแตกต่างไปจากประมาณการ

ประมาณการและข้อสมมติฐานใช้ในการจัดทำข้อมูลทางการเงินระหว่างกาลได้รับการทบทวนอย่างสม่ำเสมอ การปรับประมาณการทางบัญชีบันทึกในงวดบัญชีประมาณการได้รับการทบทวน หากการปรับประมาณการกระทบเฉพาะงวดบัญชีนั้น และบันทึกในงวดบัญชีปรับประมาณการและงวดบัญชีในอนาคตหากการปรับประมาณการกระทบทั้งงวดบัญชีปัจจุบันและอนาคต

**เกณฑ์การจัดทำงบการเงินรวม**

งบการเงินรวมจัดทำขึ้นโดยรวมงบการเงินของบริษัท ไทย แคปปิตอล คอร์ปอเรชั่น จำกัด (มหาชน) และบริษัทย่อย (รวมกันเรียกว่า “กลุ่มบริษัท”) ดังต่อไปนี้

งบการเงินรวมจัดทำขึ้นโดยใช้นโยบายการบัญชีเดียวกันสำหรับรายการบัญชีหรือเหตุการณ์ทางบัญชีเหมือนกันหรือคล้ายคลึงกัน และหลักเกณฑ์เดียวกับงบการเงินรวมสำหรับปีสิ้นสุดวันที่ 31 ธันวาคม 2567



ตัดรายการในงบการเงินรวม

ยอดคงเหลือและรายการบัญชีระหว่างกิจการในกลุ่มบริษัท รวมถึงรายได้หรือค่าใช้จ่ายยังไม่เกิดขึ้นซึ่งเป็นผลมาจากรายการระหว่างกิจการในกลุ่มบริษัท ถูกตัดรายการในการจัดทำงบการเงินรวม

**มาตรฐานการรายงานทางการเงินใหม่**

**มาตรฐานการรายงานทางการเงินเริ่มมีผลบังคับใช้ในงวดปัจจุบัน**

ระหว่างงวด กลุ่มบริษัทนำมาตรฐานการรายงานทางการเงินฉบับปรับปรุงรวมทั้งแนวปฏิบัติทางบัญชี จำนวนหลายฉบับ ซึ่งมีผลบังคับใช้สำหรับงบการเงินที่มีรอบระยะเวลาบัญชีเริ่มในหรือหลังวันที่ 1 มกราคม 2568 มาถือปฏิบัติ มาตรฐานการรายงานทางการเงินได้รับการปรับปรุงหรือจัดให้มีขึ้นเพื่อให้เนื้อหาเท่าเทียมกับมาตรฐานการรายงานทางการเงินระหว่างประเทศ โดยส่วนใหญ่เป็นการอธิบายให้ชัดเจนเกี่ยวกับวิธีปฏิบัติทางการบัญชีและแนวปฏิบัติทางบัญชีกับผู้ใช้มาตรฐานการรายงานทางการเงิน

ฝ่ายบริหารประเมินว่าในงวดเริ่มนำมาตรฐานการรายงานทางการเงินดังกล่าวมาถือปฏิบัติไม่มีผลกระทบอย่างเป็นสาระสำคัญต่องบการเงินของกลุ่มบริษัท

1. **นโยบายการบัญชีสำคัญ**

**เกณฑ์การวัดค่าการจัดทำข้อมูลทางการเงินระหว่างกาล**

ข้อมูลทางการเงินระหว่างกาลจัดทำโดยใช้หลักเกณฑ์ นโยบายการบัญชีและวิธีการคำนวณเช่นเดียวกับใช้ในงบการเงินสำหรับปีสิ้นสุดวันที่ 31 ธันวาคม 2567

1. **รายการกับบุคคลหรือกิจการที่เกี่ยวข้องกัน**

**บุคคลหรือกิจการที่เกี่ยวข้องกันกับกลุ่มบริษัท หมายถึง บุคคลหรือกิจการที่มีอำนาจควบคุมบริษัทและบริษัทย่อยหรือถูกบริษัทและบริษัทย่อยควบคุมทั้งทางตรงหรือทางอ้อม หรืออยู่ภายใต้การควบคุมเดียวกันกับบริษัทและบริษัทย่อย**

**บุคคลหรือกิจการที่เกี่ยวข้องกันหมายรวมถึงบุคคลที่มีสิทธิออกเสียงโดยทางตรงหรือทางอ้อมซึ่งมีอิทธิพลต่อบริษัทและบริษัทย่อย ผู้บริหารสำคัญ กรรมการหรือพนักงานของบริษัทและบริษัทย่อยที่มีอำนาจการวางแผนและควบคุมการดำเนินงานของบริษัทและบริษัทย่อยตลอดทั้งสมาชิกในครอบครัวใกล้ชิดกับบุคคลและกิจการที่บุคคลดังกล่าวมีอำนาจควบคุมหรือมีอิทธิพลทั้งทางตรงหรือทางอ้อม**

รายการบัญชีที่มีสาระสำคัญกับบุคคลหรือกิจการที่เกี่ยวข้องกัน สำหรับงวดหกเดือนสิ้นสุดวันที่ 30 มิถุนายน 2568 และ 2567 แสดงดังนี้



**บริษัทแสดงรายได้ค่าบริการในรายการระหว่างบุคคลหรือกิจการที่เกี่ยวข้องกันด้วยมูลค่าต้นทุนเกิดขึ้นจริงบวกส่วนเพิ่มขึ้นจากการดำเนินงาน และมูลค่าตามสัญญา**

**การนำเสนอรายได้ดังกล่าวในงบกำไรขาดทุน แสดงในบัญชี “รายได้อื่น” ด้วยมูลค่าสุทธิเฉพาะส่วนที่บวกเพิ่ม (รายได้ค่าบริการหักต้นทุนเกิดขึ้น)**

**ค่าตอบแทนผู้บริหาร**และกรรมการ

**ค่าตอบแทนผู้บริหาร**และกรรมการ สำหรับงวดหกเดือนสิ้นสุดวันที่ 30 มิถุนายน 2568 และ 2567 ประกอบด้วย



ค่าตอบแทนกรรมการเป็นประโยชน์จ่ายให้แก่กรรมการบริษัท ตามมาตรา 90 ของพระราชบัญญัติบริษัทมหาชนจำกัด พ.ศ. 2535 โดยไม่รวมเงินเดือนและผลประโยชน์เกี่ยวข้องจ่ายให้กับกรรมการซึ่งดำรงตำแหน่งเป็นผู้บริหารกลุ่มบริษัท

ยอดคงเหลือสินทรัพย์และหนี้สินที่มีสาระสำคัญกับบุคคลหรือกิจการที่เกี่ยวข้องกัน ณ วันที่ 30 มิถุนายน 2568 และวันที่ 31 ธันวาคม 2567 แสดงดังนี้



**เงินให้กู้ยืมระยะสั้นแก่กิจการที่เกี่ยวข้องกัน**



เงินให้กู้ยืมระยะสั้นแก่กิจการที่เกี่ยวข้องกัน ณ วันที่ 30 มิถุนายน 2568 และวันที่ 31 ธันวาคม 2567 ประกอบด้วย



รายการเพิ่มขึ้นและลดลงเงินให้กู้ยืมระยะสั้นแก่กิจการที่เกี่ยวข้องกัน สำหรับงวดหกเดือนสิ้นสุดวันที่ 30 มิถุนายน 2568 และ 2567 แสดงดังนี้



บริษัทให้กู้ยืมเงินแก่กิจการที่เกี่ยวข้องกัน ทำสัญญาเงินให้กู้ยืมกำหนดจ่ายชำระหนี้คืนเมื่อทวงถาม และไม่มีหลักประกัน

**เงินกู้ยืมระยะสั้นจากกิจการที่เกี่ยวข้องกัน**

เงินกู้ยืมระยะสั้นจากกิจการที่เกี่ยวข้องกัน ณ วันที่ 30 มิถุนายน 2568 และวันที่ 31 ธันวาคม 2567 ประกอบด้วย

รายการเพิ่มขึ้นและลดลงเงินกู้ยืมระยะสั้นจากกิจการที่เกี่ยวข้องกัน สำหรับงวดหกเดือนสิ้นสุดวันที่ 30 มิถุนายน 2568 แสดงดังนี้



บริษัทกู้ยืมเงินจากกิจการที่เกี่ยวข้องกันทำสัญญาเงินกู้ยืมกำหนดจ่ายชำระหนี้คืนเมื่อทวงถาม และไม่มีหลักประกัน

**สัญญาสำคัญ**

บริษัทเรียกเก็บผลตอบแทนจากการใช้ประโยชน์ทรัพย์สินและค่าใช้จ่ายในการดำเนินงานกับบริษัท ทีซีซี เอ็นเนอร์ยี่ จำกัด คิดอัตราค่าบริการเดือนละ 2 ล้านบาท

**ค้ำประกันหนี้สินระหว่างกัน**

ณ วันที่ 30 มิถุนายน 2568 และวันที่ 31 ธันวาคม 2567 บุคคลหรือกิจการที่เกี่ยวข้องกันค้ำประกันหนี้สินระหว่างกัน ดังนี้



**ลักษณะความสัมพันธ์**



**หลักเกณฑ์เรียกเก็บรายได้และค่าใช้จ่ายระหว่างกัน**

กลุ่มบริษัทกำหนดเครดิตเทอมสำหรับการขายสินค้าให้บริษัทที่เกี่ยวข้องกัน ระยะเวลา 30 - 90 วัน (ลูกค้าทั่วไป : 0 - 90 วัน)



1. **เงินสดและรายการเทียบเท่าเงินสด**

เงินสดและรายการเทียบเท่าเงินสด ณ วันที่ 30 มิถุนายน 2568 และวันที่ 31 ธันวาคม 2567 ประกอบด้วย



1. **ลูกหนี้การค้าและลูกหนี้อื่น**

ลูกหนี้การค้าและลูกหนี้อื่น ณ วันที่ 30 มิถุนายน 2568 และวันที่ 31 ธันวาคม 2567 ประกอบด้วย



สำหรับงวดหกเดือนสิ้นสุดวันที่ 30 มิถุนายน 2568 ค่าเผื่อผลขาดทุนด้านเครดิตที่คาดว่าจะเกิดขึ้นแสดงรายการเคลื่อนไหว ดังนี้



ณ วันที่ 30 มิถุนายน 2568 และวันที่ 31 ธันวาคม 2567 กลุ่มบริษัทแสดงยอดลูกหนี้การค้า แยกตามจำนวนเดือนค้างชำระหนี้ดังนี้



ณ วันที่ 31 ธันวาคม 2567 บริษัท ทีซีซี เอ็นเนอร์ยี่ จำกัด (“บริษัทย่อย”) นำลูกหนี้การค้า จำนวนเงิน 30.54 ล้านบาท ไปขายลดลูกหนี้ให้กับบริษัทแฟคตอริ่ง กรณีบริษัทแฟคตอริ่งไม่ได้รับชำระหนี้จากลูกหนี้การค้า บริษัทย่อยตกลงจะซื้อลูกหนี้การค้าคืนจากบริษัทแฟคตอริ่ง

1. **สินค้าคงเหลือ**

สินค้าคงเหลือ ณ วันที่ 30 มิถุนายน 2568 และวันที่ 31 ธันวาคม 2567 ประกอบด้วย

สำหรับงวดหกเดือนสิ้นสุดวันที่ 30 มิถุนายน 2568 และ 2567 ต้นทุนสินค้าบันทึกรวมในบัญชีต้นทุนขาย



1. **เงินให้สินเชื่อจากการซื้อลูกหนี้และดอกเบี้ยค้างรับ**

เงินให้สินเชื่อจากการซื้อลูกหนี้และดอกเบี้ยค้างรับณ วันที่ 30 มิถุนายน 2568 และวันที่ 31 ธันวาคม 2567 ประกอบด้วย



รายการเปลี่ยนแปลงเงินให้สินเชื่อจากการซื้อลูกหนี้ สำหรับงวดหกเดือนสิ้นสุดวันที่ 30 มิถุนายน 2568 และ 2567 แสดงดังนี้



1. **เงินลงทุนในบริษัทย่อย**

เงินลงทุนในบริษัทย่อย ณ วันที่ 30 มิถุนายน 2568 และวันที่ 31 ธันวาคม 2567 แสดงรายละเอียด ดังนี้



1. **ที่ดินรอการพัฒนา**

รายการเปลี่ยนแปลงที่ดินรอการพัฒนา สำหรับงวดหกเดือนสิ้นสุดวันที่ 30 มิถุนายน 2568 แสดงดังนี้



1. **ที่ดิน อาคารและอุปกรณ์**

รายการเปลี่ยนแปลงที่ดิน อาคารและอุปกรณ์ สำหรับงวดหกเดือนสิ้นสุดวันที่ 30 มิถุนายน 2568 สรุปดังนี้



ณ วันที่ 30 มิถุนายน 2568 และวันที่ 31 ธันวาคม 2567 กลุ่มบริษัทจดจำนองที่ดินและอาคารเป็นหลักประกันวงเงินกู้ยืมจากสถาบันการเงิน (ดูหมายเหตุ 15) และเงินกู้ยืมจากกิจการอื่น (ดูหมายเหตุ 14) ที่ดินและอาคาร ติดภาระหลักประกันแสดงมูลค่าสุทธิทางบัญชี ดังนี้



1. **เงินกู้ยืมระยะสั้นจากสถาบันการเงิน**

เงินกู้ยืมระยะสั้นจากสถาบันการเงิน ณ วันที่ 30 มิถุนายน 2568 และวันที่ 31 ธันวาคม 2567 ประกอบด้วย



1. **เจ้าหนี้การค้าและเจ้าหนี้อื่น**

เจ้าหนี้การค้าและเจ้าหนี้อื่น ณ วันที่ 30 มิถุนายน 2568 และวันที่ 31 ธันวาคม 2567 ประกอบด้วย



1. **เงินกู้ยืมจากกิจการอื่น**

เงินกู้ยืมจากกิจการอื่น ณ วันที่ 30 มิถุนายน 2568 แสดงรายละเอียดดังนี้

รายการเพิ่มขึ้นและลดลงเงินกู้ยืมจากกิจการอื่น สำหรับงวดหกเดือนสิ้นสุดวันที่ 30 มิถุนายน 2568 แสดงดังนี้



**หลักประกัน**

บริษัท ชัยสิน เรียล เอสเตท จำกัด จดจำนองที่ดินพร้อมสิ่งปลูกสร้าง (ดูหมายเหตุ 11)

บริษัทค้ำประกันเงินวงเงินกู้ยืมของบริษัทย่อยเต็มวงเงิน (ดูหมายเหตุ 4)

1. **เงินกู้ยืมจากสถาบันการเงิน**

เงินกู้ยืมจากสถาบันการเงิน ณ วันที่ 30 มิถุนายน 2568 แสดงรายละเอียดดังนี้



รายการเพิ่มขึ้นและลดลงเงินกู้ยืมจากสถาบันการเงิน สำหรับงวดหกเดือนสิ้นสุดวันที่ 30 มิถุนายน 2568 แสดงดังนี้



**หลักประกัน**

บริษัท ชัยสิน เรียล เอสเตท จำกัด จดจำนองที่ดินพร้อมสิ่งปลูกสร้าง (ดูหมายเหตุ 11)

กรรมการบริษัทเข้าร่วมค้ำประกันวงเงินกู้ยืม (ดูหมายเหตุ 4)

บริษัทค้ำประกันเงินวงเงินกู้ยืมของบริษัทย่อยเต็มวงเงิน (ดูหมายเหตุ 4)

1. **หุ้นกู้**

กลุ่มบริษัทออกหุ้นกู้ประเภทไม่ด้อยสิทธิ ไม่มีหลักประกัน และมีผู้แทนผู้ถือหุ้นกู้ มูลค่าหน่วยละ 1,000 บาท   
แสดงรายละเอียด ดังนี้



มูลค่าตามบัญชีและมูลค่ายุติธรรมหุ้นกู้ (ยอดรวมก่อนหักค่าใช้จ่ายในการออกหุ้นกู้) ณ วันที่ 30 มิถุนายน 2568 และวันที่ 31 ธันวาคม 2567 แสดงดังนี้

มูลค่ายุติธรรมหุ้นกู้ซื้อขายในตลาดหุ้นกู้คำนวณจากราคาซื้อขายประกาศอยู่ในสมาคมตลาดตราสารหนี้ไทย โดยใช้ราคาปิด ณ วันสิ้นรอบระยะเวลารายงาน



รายการเพิ่มขึ้นและลดลงหุ้นกู้ สำหรับงวดหกเดือนสิ้นสุดวันที่ 30 มิถุนายน 2568 แสดงดังนี้

ณ วันที่ 30 มิถุนายน 2568 กลุ่มบริษัทยังไม่ได้ออกหุ้นกู้ตามการอนุมัติของที่ประชุมผู้ถือหุ้น จำนวนเงิน 30 ล้านบาท (ปี 2567: จำนวนเงิน 30 ล้านบาท)



1. **ประมาณการหนี้สินผลประโยชน์พนักงาน**

ประมาณการหนี้สินผลประโยชน์พนักงาน ณ วันที่ 30 มิถุนายน 2568 และวันที่ 31 ธันวาคม 2567 ประกอบด้วย



รายการเปลี่ยนแปลงมูลค่าปัจจุบันประมาณการหนี้สินผลประโยชน์พนักงาน สำหรับงวดหกเดือนสิ้นสุดวันที่ 30 มิถุนายน 2568 แสดงดังนี้



1. **รายได้จากสัญญาทำกับลูกค้า**

จำแนกรายได้สำหรับงวดหกเดือนสิ้นสุดวันที่ 30 มิถุนายน 2568 และ 2567 แสดงดังนี้



1. **ส่วนงานดำเนินงาน**

ข้อมูลส่วนงานดำเนินงานสอดคล้องกับรายงานภายในของกลุ่มบริษัทสำหรับผู้มีอำนาจตัดสินใจสูงสุดด้านการดำเนินงานเพื่อใช้ในการตัดสินใจจัดสรรทรัพยากรให้กับส่วนงานและประเมินผลการดำเนินงานของส่วนงาน โดยพิจารณาจากกำไรหรือขาดทุนจากการดำเนินงานตามส่วนงานซึ่งวัดมูลค่าโดยใช้เกณฑ์เดียวกับใช้ในการวัดกำไรหรือขาดทุนจากการดำเนินงานในงบการเงิน

**ส่วนงานธุรกิจ**

กลุ่มบริษัทเสนอส่วนงานธุรกิจ ดังนี้

|  |  |
| --- | --- |
| บริษัท ไทย แคปปิตอล คอร์ปอเรชั่น จำกัด (มหาชน) | จำหน่ายถ่านหิน |
| บริษัท ทีซีซี เอ็นเนอร์ยี่ จำกัด  บริษัท ชัยสิน เรียล เอสเตท จำกัด | จำหน่ายถ่านหิน  พัฒนาอสังหาริมทรัพย์ |
| บริษัท บริหารสินทรัพย์ ทีซีซี จำกัด | บริหารสินทรัพย์ |

รายได้ระหว่างส่วนงานถูกตัดออกจากงบการเงินรวม

ข้อมูลส่วนงานดำเนินงานกลุ่มบริษัทในงบการเงินรวม สำหรับงวดหกเดือนสิ้นสุดวันที่ 30 มิถุนายน 2568 และ 2567 แสดงดังนี้



สินทรัพย์และหนี้สินสำคัญ ณ วันที่ 30 มิถุนายน 2568 และวันที่ 31 ธันวาคม 2567 แสดงดังนี้



**ส่วนงานภูมิศาสตร์**

กลุ่มบริษัทดำเนินธุรกิจในเขตภูมิศาสตร์เดียว คือ ประเทศไทย ไม่มีรายได้จากต่างประเทศหรือสินทรัพย์ในต่างประเทศที่มีสาระสำคัญ ดังนั้น รายได้และสินทรัพย์แสดงในงบการเงินถือเป็นรายงานตามเขตภูมิศาสตร์

1. **ภาษีเงินได้**

กลุ่มบริษัทรับรู้ค่าใช้จ่ายเกี่ยวกับภาษีเงินได้สำหรับงวดหกเดือนสิ้นสุดวันที่ 30 มิถุนายน 2568 และ 2567 ด้วยประมาณการที่ดีที่สุด โดยอัตราภาษีเงินได้ใช้ในการคำนวณเป็นอัตราภาษีเงินได้ถัวเฉลี่ยถ่วงน้ำหนักทั้งปีคาดว่าจะเกิดขึ้นของรอบปีบัญชีนั้น กลุ่มบริษัทปรับปรุงจำนวนภาษีเงินได้ค้างจ่ายในงวดระหว่างกาลต่อมาของรอบปีบัญชีเดียวกัน หากประมาณการอัตราภาษีเงินได้ประจำปีเปลี่ยนแปลง

ค่าใช้จ่ายภาษีเงินได้ สำหรับงวดหกเดือนสิ้นสุดวันที่ 30 มิถุนายน 2568 และ 2567 แสดงดังนี้



**ภาษีเงินได้รอการตัดบัญชี**



ภาษีเงินได้รอการตัดบัญชี ณ วันที่ 30 มิถุนายน 2568 และวันที่ 31 ธันวาคม 2567 ประกอบด้วย



1. **กำไรต่อหุ้น**

**กำไรต่อหุ้นปรับลด**

กำไรต่อหุ้นปรับลดสำหรับงวดสามเดือนและหกเดือนสิ้นสุดวันที่ 30 มิถุนายน 2568 และ 2567 คำนวณจากกำไรสำหรับงวดหารด้วยส่วนของเจ้าของบริษัทตามจำนวนหุ้นสามัญออกจำหน่ายระหว่างงวด ด้วยวิธีถัวเฉลี่ยถ่วงน้ำหนักหลังจากปรับปรุงผลกระทบของหุ้นปรับลดบวกจำนวนหุ้นสามัญถัวเฉลี่ยถ่วงน้ำหนักซึ่งบริษัทอาจต้องออกเพื่อแปลงสภาพหุ้นสามัญเทียบเท่าปรับลดให้เป็นหุ้นสามัญโดยมิได้รับสิ่งตอบแทน และสมมติว่าผู้ถือใบสำคัญแสดงสิทธิใช้สิทธิแปลงหุ้นสามัญเทียบเท่าปรับลดเป็นหุ้นสามัญเมื่อราคาตามสิทธิต่ำกว่ามูลค่ายุติธรรมของหุ้นสามัญ อย่างไรก็ตาม มูลค่ายุติธรรมของหุ้นสามัญของกลุ่มบริษัทสำหรับงวดสามเดือนและหกเดือนสิ้นสุดวันที่ 30 มิถุนายน 2568 ต่ำกว่าราคาใช้สิทธิเป็นเหตุให้กลุ่มบริษัทไม่นำผลของหุ้นสามัญเทียบเท่าปรับลดมารวมคำนวณเพื่อหากำไรต่อหุ้นปรับลด

สำหรับงวดหกเดือนสิ้นสุดวันที่ 30 มิถุนายน 2567 กำไรต่อหุ้นปรับลดแสดงการคำนวณ ดังนี้



1. **ภาระผูกพัน**

ภาระผูกพัน ณ วันที่ 30 มิถุนายน 2568 และวันที่ 31 ธันวาคม 2567 ประกอบด้วย



1. **เครื่องมือทางการเงิน**

เครื่องมือทางการเงิน หมายถึง สัญญาทำให้สินทรัพย์ทางการเงินของกิจการหนึ่ง และหนี้สินทางการเงินหรือตราสารทุนของอีกกิจการหนึ่งเพิ่มขึ้น

เครื่องมือทางการเงินสำคัญของกลุ่มบริษัทแสดงในงบฐานะการเงิน ประกอบด้วย ลูกหนี้การค้าและลูกหนี้อื่น ลูกหนี้ขายผ่อนชำระ เงินให้กู้ยืมแก่กิจการที่เกี่ยวข้องกัน เงินให้สินเชื่อจากการซื้อลูกหนี้ เจ้าหนี้การค้าและเจ้าหนี้อื่น เงินกู้ยืมจากกิจการที่เกี่ยวข้องกัน เงินกู้ยืมจากกิจการอื่น เงินกู้ยืมจากสถาบันการเงิน หุ้นกู้ และหนี้สินตามสัญญาเช่า

มูลค่ายุติธรรม

มูลค่ายุติธรรมเครื่องมือทางการเงินต้องใช้ดุลยพินิจในการประมาณมูลค่ายุติธรรม ดังนั้น มูลค่ายุติธรรมประมาณขึ้นซึ่งเปิดเผยในหมายเหตุประกอบข้อมูลทางการเงินระหว่างกาลไม่จำเป็นต้องบ่งชี้ถึงจำนวนเงินซึ่งเกิดขึ้นจริงในตลาดแลกเปลี่ยนในปัจจุบัน การใช้ข้อสมมติฐานทางการตลาดและ/หรือวิธีการประมาณแตกต่างกันอาจมีผลกระทบที่มีสาระสำคัญต่อมูลค่ายุติธรรมประมาณขึ้น